கேள்வி: இந்தோசீனா பற்றி தகவல் சொல்.
பதில்: இந்தோசீனா (''Indochina'') அல்லது இந்தோசீன மூவலந்தீவு (தவிர பெருநிலத் தென்கிழக்காசியா என்றும் அறியப்படும்) இந்தியாவிற்கு கிழக்கிலும் சீன மக்கள் குடியரசு தெற்கே/தென்மேற்கே அமைந்துள்ள தென்கிழக்காசியாவின் நிலப்பகுதியைக் குறிக்கும்வரலாற்றுரீதியாக "இந்தியா", "சீனா" நாட்டுப் பெயர்களை ஒட்டி இவ்விரு நாடுகளுக்கிடையே உள்ள நாடுகளைக் குறிக்க பிரான்சு பயன்படுத்திய ''இந்தோசீனெ'' என்பதிலிருந்து இப்பெயர் உருவாகியுள்ளது. பெருநிலத் தென்கிழக்காசிய நாடுகளின் பண்பாட்டில் இந்தியா மற்றும் சீனாவின் தாக்கத்தை பல்வேறு அளவுகளில் காணலாம். கம்போடியா, இலாவோசு, தாய்லாந்து, மலேசியா போன்ற சில நாடுகளில் இந்தியாவின் தாக்கம் மிகுந்தும் சீனாவின் தாக்கம் குறைவாகவும் உள்ளது. வியத்நாம் போன்ற பிறநாடுகள் சீனப் பண்பாட்டை பெரிதும் தழுவியுள்ளன. 19ஆவது நூற்றாண்டு முதல் 20ஆம் நூற்றாண்டின் நடுப்பகுதி வரை இப்பகுதியில் குடியேற்றவாதம் நடந்துள்ளது; பிரான்சிய இந்தோசீனாவும் பிரித்தானியாவின் இந்தியப் பேரரசு இவற்றில் முதன்மையானவை.